*RTV SLO: Obrazec št. 12*

**OBVESTILO POSAMEZNIKOM PO 14. ČLENU SPLOŠNE UREDBE O VARSTVU PODATKOV (ang. GDPR) GLEDE OBDELAVE OSEBNIH PODATKOV**

ZBIRKA PRIJAVITELJEV IN SODELUJOČIH ZA IZBOR IN IZVEDBO AVDIOVIZUALNIH DEL NEODVISNIH PRODUCENTOV NA JAVNIH POZIVIH ZA KOPRODUKCIJE V LETU 2020

* **Upravljavec zbirke osebnih podatkov**:

**Javni zavod Radiotelevizija Slovenija**
Naslov: Kolodvorska 2, 1550 Ljubljana, Slovenija
Telefon: 01/ 475 2111
[www.rtvslo.si/RTV](http://www.rtvslo.si/RTV)

* **Kontakti pooblaščene osebe za varstvo osebnih podatkov (DPO):**

Mag. Simona Habič

01/475 44 66

vop@rtvslo.si

* **Namen obdelave osebnih podatkov:**

Izvedba Javnega poziva h koprodukcijskem sodelovanju Radiotelevizije Slovenija pri realizaciji dokumentarnih filmov (dolžine 25 ali 50 minut) 2020-1, na podlagi 11. člena Pravilnika o koprodukcijskem sodelovanju Radiotelevizije Slovenija pri realizaciji avdiovizualnih del z dne 12.6.2013.

* **Pravna podlaga za obdelavo osebnih podatkov:**

Obdelava je potrebna za izvajanje javnega poziva in kot ukrep za sklenitev pogodbe z izbranim neodvisnim producentom, ki na javni poziv RTV Slovenija prijavi avdiovizualno delo, pri katerem sodelujejo drugi posamezniki, na katere se nanašajo zbrani osebni podatki, ali za izvajanje ukrepov na zahtevo teh posameznikov preko prijavitelja pred sklenitvijo pogodbe po določbi 6.b Splošne uredbe o varstvu osebnih podatkov.

* **Vrste zadevnih osebnih podatkov:**

RTV Slovenija bo obdelovala naslednje osebne podatke, ki jih bo pridobila od drugega upravljalca - prijavitelja – neodvisnega producenta:

- za izvedbo poziva: ime in priimek soavtorja, reference soavtorjev za namen ocenitve posameznega projekta,

- za sklenitev in izvajanje pogodbe z izbranimi prijavitelji - neodvisnimi producenti: ime in priimek in višina izplačanega honorarja soavtorjev, avtorjev prispevkov in izvajalcev na projektu za namen preverbe ureditve materialnih pravic, nadzor nad porabo sredstev na projektu v skladu s pravili in zakoni, poročanje kolektivnim organizacijam.

Zbirajo se naslednji osebni podatki:

• ime in priimek scenaristov, glavnega režiserja in direktorja fotografije;

• reference glavnega režiserja in direktorja fotografije za namen ocenitve projekta;

• pogodbe med prijaviteljem in sodelujočimi.

RTV Slovenija bo osebne podatke prijavitelja obdelovala za namene obveščanja in komunikacije o postopku in izvedbi poziva ter za izvedbo pogodbe: službena telefonska številka, službeni elektronski naslov zastopnika in skrbnika pogodbe ter drugih, ki jih bo navedel sam prijavitelj.

* **Uporabniki ali kategorije uporabnikov osebnih podatkov, če obstajajo:**

RTV Slovenija bo podatke posameznikov, ki sodelujejo pri projektih, ki bodo izbrani na javnem pozivu, v sklopu spremljanja izvedbe projekta na podlagi pogodbenih obveznosti z neodvisnim producentom posredovala zunanjim uporabnikom, katerim mora podatke posredovati za izpolnjevanje pogodbenih in zakonskih obveznosti:

- Osebne podatke (ime in priimek soavtorja, avtorja prispevkov in izvajalca) posreduje uporabniku – kolektivnim organizacijam za upravljanje avtorskih in sorodnih pravic (SAZAS, IPF in AIPA).

- Osebne podatke, ki jih je RTV Slovenija dolžna na podlagi zakonodaje posredovati pristojnim organom (ime in priimek in reference za izvedbo javnega poziva in pri ukrepih za sklenitev pogodbe: ime in priimek, naslov, davčna številka, transakcijski račun in višina honorarja, pogodba med prijaviteljem in sodelujočimi ali druga dokazila o porabi sredstev) se po potrebi ali na poziv pošljejo tudi organom nadzora nad porabo javnih financ (računsko sodišče), v primeru pritožbe pristojnemu ministrstvu, ki odloča o pritožbi, in pooblaščenim revizijskim družbam ali revizorjem.

* **Informacije o prenosih osebnih podatkov v tretjo državo ali mednarodno organizacijo:**

Osebni podatki, pridobljeni v okviru izvedbe javnega poziva, se ne bodo prenašali v tretjo državo ali mednarodno organizacijo.

* **Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:**

Osebni podatki sodelujočih soavtorjev, zastopnikov prijaviteljev pri projektih, ki jih prijavitelji navedejo v vlogah na javnem pozivu, se hranijo trajno.

Osebni podatki sodelujočih pri projektih, ki bodo na javnem pozivu izbrani in s katerimi bo sklenjena pogodba, se hranijo 20 let od nastanka celotne oz. popolne dokumentacije, kot je predvidena za izpolnitev vseh pogodbenih obveznosti.

* **Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoj pravice do ugovora obdelavi in pravice do prenosljivosti podatkov:**

Pravice in načini njihovega uveljavljanja za posameznike so navedene v Politiki varstva osebnih podatkov in zasebnosti RTV Slovenija.

Posameznik ima vedno pravico do vpogleda, popravka netočnih podatkov, do omejitve obdelave pod določenimi pogoji iz Splošne uredbe, do ene brezplačne kopije osebnih podatkov in izpisa v strukturirani, splošno uporabljeni in strojno berljivi obliki v določenih primerih prenosa k drugemu upravljalcu. Izbris vseh osebnih podatkov (pravica do pozabe) RTV Slovenija izvede, ko namena za obdelavo posameznikovih osebnih podatkov nima več ter kadar so izpolnjene predpostavke iz zakonodaje in 17. člena Splošne uredbe o varstvu podatkov (EU) 2016/679.

Glede na pravno podlago pa ima posameznik naslednje pravice:

Z izbranim prijaviteljem bomo za sodelovanje sklenili pogodbo. Na tej pravni podlagi je možen izbris in prenos osebnih podatkov v določenih primerih.

Izbris vseh osebnih podatkov (pravica do pozabe) se izvede, ko RTV Slovenija nima več namena za obdelavo osebnih podatkov ter kadar so izpolnjene predpostavke iz zakonodaje in 17. člena [Splošne uredbe o varstvu podatkov](http://eur-lex.europa.eu/legal-content/SL/TXT/HTML/?uri=CELEX:32016R0679&from=SL) (EU) 2016/679 (GDPR).

* **Informacija o pravici do vložitve pritožbe pri nadzornem organu**:

Pritožbo lahko podate  Informacijskemu pooblaščencu (naslov: Dunajska 22, 1000 Ljubljana, e-naslov: gp.ip@ip-rs.si, telefon: 012309730, spletna stran: [www.ip-rs.si](http://www.ip-rs.si)).

* **Informacije o viru osebnih podatkov in ali izvirajo iz javno dostopnih virov:**

Podatke o prijavitelju in povezanih osebah posreduje neposredno prijavitelj kot neodvisni producent. Razen imena in priimka zastopnika prijavitelja ostali posredovani osebni podatki ne izvirajo iz javno dostopnih virov.

* **Informacije o obstoju avtomatiziranega sprejemanja odločitev, vključno z oblikovanjem profilov** ter vsaj v takih primerih smiselne informacije o **razlogih** zanj, kot tudi **pomen** in **predvidene posledice** take obdelave za posameznika, na katerega se nanašajo osebni podatki:

RTV Slovenija ne izvaja avtomatiziranega odločanja na podlagi profiliranja s posredovanimi osebnimi podatki.

S podpisom zastopnik prijavitelja potrjujem, da smo z obvestilom seznanjeni in da smo z obvestilom, ki velja za obdelavo vseh osebnih podatkov na javnem pozivu, seznanili vse sodelujoče osebe pri prijavljenem projektu, katerih osebne podatke posredujemo na javni poziv.

Podpis: \_\_\_\_\_\_\_\_\_\_\_\_\_\_\_\_\_\_\_\_\_

Žig (če prijavitelj posluje z žigom):